dh-unibe/image-text_koenigsfelden-charters-post-1500 huggingface dataset:
Wir, schulth̄s unnd ràt zü Waldshuͦt, tuͦnd kund mengklichem, das Hanns Fortmüller unnser statschriber,
an hüt, datums disz briefs, vor unns, als wir in gerichtswysz ràt hielten, ✳ an einem ✳ selbs gegenwirtig stuͦnd und bekant,
das er eins uffrechten, ewigen wechsels verthuschet und verwachselt hette unnd tett soͤllichs vor unns, mit mund und hand,
von sinen aller siner erben unnd nachkomen hannden und gewalt uswechseln unnd übergeben den erwirdigen, geistlichen
frowen, frow Anna vom Stein, aͤptissin, und gmeinen conventsfrown des gotzhuses Kùngsfelden, ✳ an deren stat unnd
in irem namen. und mit gnùgsamem gwalt erschein der erber Uͦlrich Vogler, ir schaffner des hofs zuͦ Waltzhuͦt, ✳ anderm
teil unnd empfanng soͤllichen wechsel, namlich ein halb juchart reben, mit grund unnd boden, allen begriffen rechten
unnd zùgehoͤrden, gelegen vor dem Niderthor am Espacher Weg ob der strasz zwischen Hannsen Schùlers und Hannsen
Loͤlis troten, ✳ aller nechst in Hannsen Fryen wingarten, ✳ etwan ein wingart unnd Hannsen Schuͤrrings, seligen, gewesen,
und nùn von einander durch erbschafft geteilt nach anzöigung der marchen fur lidig, unverkumbert, recht eigen nach
genemlichem zehennden, ✳ in der gemelten frowen von Küngsfelden eigen hand, bsitzung, nutzung, niessung, gwer unnd
gwalt, damit als annderm irem gùt inhanndeln, was inen gehept, dann si im dagegen unnd fùr soͤllichen wingart₎
ein driteil reben hinder der stat, ab Hannsen Steyner, des müllers, wingartn̄ geteilt, stost unnden uff des genant₎
unnsers statschribers eigne zehend, frye gùter, unnd obnen an Hannsen Herpst ouch zehennd fry gemacht, unnd
darumb gnùgsame versicherung gethen het₎, ✳ als ouch ir schaffner sollichs bekannt. hierumb verzech sich der genant
unnser statschriber fùr sich, all sin erben unnd nachkomen des genanten wingartens unnd daran aller
vordrung, anspruch unnd gerechtikeitt fùrhin ewencklich, glopt und versprach ouch by sinen trùwen
unnd eren, ✳ fur sich unnd all sin erben ✳ den gemelten frowen und allen iren nachkomen des gotzhus
Küngsfelden diss wechsels ✳ des gestymbten wingartenns für recht, eigen, lidig, unnersetzt ✳ unnd in allweg
unverkumbert, redlich, werschafft zùthuͦnd, so offt das zùschulden kem unnd begert sollichs von uns
krefften zuerckennen. daruff haben wir zù recht erkennt und gesprochen, ✳ das Hanns Fortmüller disen
wechsel nach besag diss briefs uff unnd überantwortt₎ soll an stab, unnd der schaffner in namen
unnd zù handen, als vor stat, den vom stab annemen ✳ unnd empfahen soll ✳ unnd wenn das beschehe,
das dann all meynung hie begriffen guͦt krafft und hanndvest haben unnd von mengklichen unangesprochē
beliben sollen. ✳ dis alles beschach und ward lut der urteil formlich erstatett. ✳ unnd daruff unnsern
frowen von Küngsfelden, uff beger irs schaffners, ein brief erteilt mitt unnser stat secret insigel, uns
unnd gemeiner stat unschaͤdlich, zù urkund besigelt geben unnd beschehen an unnsers hern
Jhesu Cristi fron lichnams abend, von siner geburt gezalt vierzehenhundert nuntzig und siben jarˀ.
Konigsf. 839
✳
Staatsarchiv
AARGAU
Furtmüller vō Waltzhuͦt
ain wechssel mit im beschechen
mit aim wingart
j jùchart₎
lit vor dem nider thor ✳ am Etspachˀ weg
Nͦ✳ 89 ✳
497
K
S 49
j ✳